CELEX: 32015R0630
Language: lt
Date: 2015-04-22 00:00:00
Title: 2015 m. balandžio 22 d. Komisijos įgyvendinimo reglamentas (ES) 2015/630, kuriuo iš dalies keičiamas Įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo

23.4.2015   
            
            
               LT
            
            
               Europos Sąjungos oficialusis leidinys
            
            
               L 104/8
            
         KOMISIJOS ĮGYVENDINIMO REGLAMENTAS (ES) 2015/630
   2015 m. balandžio 22 d.
   kuriuo iš dalies keičiamas Įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gruodžio 14 d. Tarybos sprendimą 2012/105/ES dėl Europos Sąjungos ir Rusijos Federacijos susitarimo pasikeičiant laiškais, susijusio su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu, ir Europos Sąjungos ir Rusijos Federacijos Vyriausybės protokolo dėl techninių sąlygų pagal tą susitarimą pasirašymo Sąjungos vardu ir laikino taikymo (1), ypač į jo 4 straipsnį,
   kadangi:
   
               (1)
            
            
               2012 m. rugpjūčio 22 d. Rusijos Federacija įstojo į Pasaulio prekybos organizaciją. Rusijos Federacijos įsipareigojimai apima nurodytų rūšių spygliuočių medienos eksportui taikomas tarifines kvotas, kurių dalis skirta eksportui į Sąjungą. Šių tarifinių kvotų administravimo sąlygos nustatytos Europos Sąjungos ir Rusijos Federacijos susitarime pasikeičiant laiškais, susijusiame su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu (toliau – Susitarimas), ir Europos Sąjungos ir Rusijos Federacijos Vyriausybės protokole dėl techninių sąlygų pagal tą susitarimą (toliau – Protokolas). Susitarimas ir Protokolas pasirašyti 2011 m. gruodžio 16 d. Jie laikinai taikyti nuo Rusijos Federacijos įstojimo į Pasaulio prekybos organizaciją dienos;
            
         
               (2)
            
            
               pagal Sprendimo 2012/105/ES 4 straipsnį Komisijos įgyvendinimo reglamentu (ES) Nr. 498/2012 (2) nustatytos tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo taisyklės. Tas reglamentas bus nebetaikomas nuo tos dienos, kai baigsis laikinas Protokolo taikymas;
            
         
               (3)
            
            
               Susitarimas ir Protokolas toliau laikinai taikomi, kol bus užbaigtos jų sudarymui būtinos procedūros;
            
         
               (4)
            
            
               Įgyvendinimo reglamentas (ES) Nr. 498/2012 iš dalies pakeistas Komisijos įgyvendinimo reglamentu (ES) Nr. 449/2014 (3), kad būtų atsižvelgta į nedidelį tarifinių kvotų panaudojimą. Tuo tikslu sustabdytas Įgyvendinimo reglamento (ES) Nr. 498/2012 13 ir 14 straipsniuose numatytas importo viršutinių ribų sumažinimas 2015 m. kvotos laikotarpiu;
            
         
               (5)
            
            
               atsižvelgiant į nedidelį tarifinių kvotų panaudojimą 2014 m. kvotos laikotarpiu, taip pat būtina sustabdyti Įgyvendinimo reglamento (ES) Nr. 498/2012 13 ir 14 straipsniuose numatytą importo viršutinių ribų sumažinimą 2016 m. kvotos laikotarpiu, siekiant paskatinti visų pirma tradicinius importuotojus išnaudoti visas tarifines kvotas;
            
         
               (6)
            
            
               todėl Reglamentas (ES) Nr. 498/2012 turėtų būti atitinkamai iš dalies pakeistas;
            
         
               (7)
            
            
               šiame Įgyvendinimo reglamente nustatytos priemonės atitinka Sprendimu 2012/105/ES įsteigto Medienos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 498/2012 15 straipsnio 2 dalis pakeičiama taip:
   
      „2.   13 ir 14 straipsnių nuostatos netaikomos pirmuoju ir antruoju kvotos laikotarpiais, einančiais po pirmųjų trijų kvotos laikotarpių.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 57, 2012 2 29, p. 1.
   
      (2)  2012 m. birželio 12 d. Komisijos įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo (OL L 152, 2012 6 13, p. 28).
   
      (3)  2014 m. gegužės 2 d. Komisijos įgyvendinimo reglamentas (ES) Nr. 449/2014, kuriuo iš dalies keičiamas Komisijos įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo (OL L 132, 2014 5 3, p. 57).